
FACILITĂȚI TARIFE (GRATUITĂȚI și REDUCERI)
acordate prin 
ASOCIAȚIA DE DEZVOLTARE INTERCOMUNITARĂ TRANSPORT JUDEȚEAN „TRANSTIMIȘ”




I. ASPECTE GENERALE

1. Asociația este autoritate tutelară și autoritate locală de transport în baza Legii 51/2006 cu modificările și completările ulterioare, a Legii 92/2007 cu modificările și completările ulterioare, a Regulamentului 1370/2007 cu modificările și completările ulterioare, respectiv al dreptului special şi îndeplineşte funcţia de autoritate locală de transport, având competență teritorială în limita administrativă a U.A.T. – urilor membre asociate în vederea gestiunii sistemului de transport public local de persoane prin curse regulate pe bază de grafic.

2. Entitățile ai căror personal beneficiază de gratuități sau persoanele fizice beneficiare de gratuitate cu titluri valabile încărcate până la sfârșitul anului, sunt obligate ca în termen de 15 zile de la pierderea calității pentru care a fost acordată, să comunice în scris Asociației acest lucru.
Asociația va comunica lunar U.A.T. – ului membru asociat numărul de beneficiari de la secţiunea gratuitati si reduceri pe categorii de persoane, pe baza titlurilor de călătorie vândute.

3. Decontarea între Asociație şi U.A.T. LIEBLING, în calitate de membru asociat, se face lunar pe baza facturilor emise, după încheierea lunii, iar plata facturilor se va efectua în termen de 30 zile de la primirea acestora.

[bookmark: _Hlk225842636]4. Toţi utilizatorii de titluri de călătorie pe suport de hârtie / card, inclusiv beneficiarii de reduceri și gratuități, vor avea obligația validării cardurilor la urcarea în mijloacele de transport public de persoane.

5. Toţi utilizatorii de titluri nominale de călătorie pe suport de hârtie / card, inclusiv beneficiarii de reduceri, gratuităţi au obligaţia prezentării la control, odată cu cardul, a documentului de identitate, original, în baza căruia a fost emis.

6. Nevalidarea titluri de călătorie pe suport de hârtie / card  încărcate / distribuite de Asociație / operatorul de transport la urcarea în mijloacele de transport public, neprezentarea carnetului de elev semnat la zi, neprezentarea documentelor de identitate sau călătoria cu titlul altei persoane decât titularul se sancţionează similar călătoriei fără titlu de călătorie valabil, aplicându-se sancţiunile prevăzute de Hotărârile Adunării Generale ale Asociaților şi prevederile legale. 

7. Controlul se realizează de către Asociație / operatorul de transport prin personal autorizat echipat cu uniforme şi echipamente de apărare, cu atribuţii de verificare a titlurilor şi drept de legitimare a călătorilor precum şi asigurarea securităţii şi siguranţei călătorilor în mijloacele de transport, agenţi ai Poliţiei Locale, Jandarmeriei şi prin alte organe de control.

8. Controlul va fi realizat pe bază de programe aprobate de Asociație, respectiv de către autorităţile publice împuternicite cu această activitate de control, în urma unor protocoale încheiate cu acestea.  

9. Titlurile de călătorie pe suport de hârtie / card neutilizabile / nefuncţionale sau cele pentru care nu  se poate face dovada apartenenţei persoanelor care le utilizează, găsite în acţiunea de control, vor fi reţinute şi apoi predate pentru verificări suplimentare la compartimentul tehnologia informației al Asociației.

[bookmark: _Hlk65644481]10. Domeniul de aplicare - Acordare a acestor facilități va respecta atât legislația în vigoare și vor fi atent verificate, monitorizate pentru implementarea și acordarea acestora de către toți angajații Asociației. 


II. FACILITĂȚI (GRATUITĂȚI și REDUCERI)

	
Categoriile de pasageri care beneficiază de gratuități și reduceri la transportul în comun 
la nivelul
COMUNEI LIEBLING


	Categoria socială/
Tipul de protecție socială
	Modalitatea de acordare a protecției sociale
(procentul de reducere)
	Nivelul protecției sociale acordate

(lei/unitate)


	Legislația în vigoare care
reglementează protecția socială

	Copiii preşcolari și elevii din învăţământul preuniversitar acreditat /autorizat / special
	100%
	Abonament general
	Art. 83 alin. (1) și (2) lit. a), alin. (3) și alin. (5) din LEGEA nr. 198 din 4 iulie 2023 a învăţământului preuniversitar, cu modificările și completările ulterioare 

	Veteranii de război şi văduvele de război care locuiesc în mediul rural (în cadrul numărului de călătorii stabilit pentru titulari, aceștia le pot folosi și pentru însoțitori)
	100%
	12 călătorii dus-întors/
an calendaristic, la alegere, dacă optează pentru transportul auto în defavoarea celui feroviar (tren clasa I); beneficiarul va depune în acest sens o declarație pe propria răspundere la Primăria Comunei Liebling
	Art. 16 alin. (1)  lit. a) și art. 23 din LEGEA nr. 44/1994 privind veteranii de război, precum şi unele drepturi ale invalizilor şi văduvelor de război, cu modificările și completările ulterioare 


	Persoanele cu handicap grav; însoțitorii persoanelor cu handicap grav, numai în prezența acestora; asistenții personali ai persoanelor cu handicap grav
	100%
	12 călătorii dus-întors/
an calendaristic, la alegere, dacă optează pentru transportul auto în defavoarea celui feroviar (tren clasa a II-a); beneficiarul va depune în acest sens o declarație pe propria răspundere la Primăria Comunei Liebling
	Art. 6-7, art. 22 alin. (1) – (2) și alin. (8) din LEGEA nr. 448/2006 privind protecţia şi promovarea drepturilor persoanelor cu handicap, cu modificările și completările ulterioare 

	Persoanele cu handicap accentuat; însoțitorii copiilor cu handicap accentuat, numai în prezența acestora
	100%
	6 călătorii dus-întors/an calendaristic, la alegere,  dacă optează pentru transportul auto în defavoarea celui feroviar (tren clasa a II-a); beneficiarul va depune în acest sens o declarație pe propria răspundere la Primăria Comunei Liebling
	Art. 6-7, art. 22 alin. (3) – (4) și alin. (8) din LEGEA nr. 448/2006 privind protecţia şi promovarea drepturilor persoanelor cu handicap, cu modificările și completările ulterioare

